2020. urteko txostena

Euskal Hirigune Elkargoa

**Helgarritasunerako Herriarteko Batzordea**

****

Txosten honek 2020. urtean Euskal Hirigune Elkargoaren lurraldean lurraldearen helgarritasun unibertsalaren alde egin ekintzak aurkezten ditu.

# Edito – Euskal Hirigune Elkargoko lehendakaria, Jean-René ETCHEGARAY

Helgarritasuna: lurraldearen eta biztanleen zerbitzurako xedea!

2020 zinez urte berezia izan da elkargoarentzat eta lurraldearentzat. Nehork asma ez zezakeen COVID-19 pandemiari buru egin behar izan diogu. Birusa, konfinamendua eta segurtasun jestuak egunerokoan sartu zaizkigu, eta horiekin batean, hersturak eta penak. Baina zailtasun horiek, bestalde, gure lurraldearen indarrak ere agerian eman dituzte: elkartasuna, elkar laguntzea, berrikuntza. Gure Ipar Euskal Herria baloredun lurraldea da, eta horri esker lortu du egoerari buru egitea.

2017an berean abiatu lana segitu eta indartu nahi izan dut. Gure ekintza programa handinahia da, bereziki garapen iraunkorrari dagokionez, programaren ardatz baitu, partikularki alderdi sozialean. Nehor ez da bide bazterrean utzi behar. Bazterketen eta diskriminazioen kontra borrokatzea gure eginbidea da. Horregatik so egiten diot zinez hurbiletik lurraldearen helgarritasunari.

Helgarritasuna mugitzeko, lekuetara heltzeko eta informatzeko gaitasunei lotua zaienez gero, eguneroko arrangura ukan behar dugu. Beraz, Daniel OLÇOMENDY jaunari helgarritasunaren ordezkaritza eskura eman diot, eta Lurraldeko Helgarritasun Unibertsalaren lehendakariorde izendatu.

“Denendako baliagarri, praktiko eta erabilgarri egiteak” lurraldearen ADNa izaten segitu behar baitu.

Jean-René ETCHEGARAY

Euskal Hirigune Elkargoko lehendakaria

# Aitzin solas – Lurraldeko Helgarritasun Unibertsalaren lehendakariordea - Daniel OLÇOMENDY

Lurraldearen helgarritasun unibertsalaren alde!

“Ikuspuntu unibertsala” definitzen duen “denendako baliagarri, praktiko eta erabilgarri egitea” ez da asmo laudagarri hutsa; egiazko borondate politikoa da.

Euskal Hirigune Elkargoko lehendakariak artamendatu didan egitekoa zabala da. Arlo anitzetan agertzen da, hala nola etxegintzan, arlo digitalean, bideetan eta mugikortasunean; denon eguneroko arlo guzietan, bestela erranik.

Erronka anitz ditugu:

* Hiriguneko eraikinen helgarritasunaren obratzen segitzea, helgarritasun programaturako agendak betez;
* Helgarritasunaren hobetzeko erreferentzial nagusia (HHEN) betetzen dela zaintzea, gure webguneak, mugikorrendako aplikazioak eta abar denek erabiltzeko gisakoak izan daitezen…
* helgarritasunari buruzko datu fidagarrien sortzea, edozein biztanlek osoki jakin dezan zein diren Ipar Euskal Herriko bizi baldintzak,
* bizi eremu zabalduen mailan, mugikortasun zerbitzu helgarrien eskaintzaren eraikitzea.

Xede horien gauzatzeko, badakit lurraldeko eragileak ondoan ditudala. Elbarritasun egoeran dauden jendeen elkarteak bereziki eskertu nahi ditut, beti ondoan ukan baititugu, sekula huts egin gabe. Hautetsiak eta teknikariak ere gurekin ditugula badakit.

Herri arteko batzordea, lantaldea, helgarritasunerako herrietako batzordeen eta herri arteko batzordearen sarea, denak elkarrekin aritzen gara lurraldearen helgarritasunaren alde. Helgarritasunerako herriarteko batzordearen txosten honetan emaitzak argiki agertzea da gure xedea.

Daniel OLÇOMENDY

Lurraldearen Helgarritasun Unibertsalerako lehendakariordea

Helgarritasunerako Herriarteko Batzordeko lehendakaria

# Aurkibidea

[Edito – Euskal Hirigune Elkargoko lehendakaria, Jean-René ETCHEGARAY 3](#_Toc109050044)

[Aitzin solas – Lurraldeko Helgarritasun Unibertsalaren lehendakariordea - Daniel OLÇOMENDY 4](#_Toc109050045)

[Aurkibidea 5](#_Toc109050046)

[A. Testuingurua 6](#_Toc109050047)

[I. Lurraldea 7](#_Toc109050048)

[II. Politika publikoa: lurraldearen helgarritasun unibertsala 9](#_Toc109050049)

[III. Eragileak 9](#_Toc109050050)

[B. Diagnostikoa 19](#_Toc109050051)

[I. Etxegintza 20](#_Toc109050052)

[II. Mugikortasunak 22](#_Toc109050053)

[III. Digitala 24](#_Toc109050054)

[IV. Datuak 26](#_Toc109050055)

[V. Sentsibilizazioa – Formakuntza 29](#_Toc109050056)

[C. 2021erako helburuak 30](#_Toc109050057)

[I. Etxegintza 31](#_Toc109050058)

[II.- Mugikortasunak 31](#_Toc109050059)

[III. Digitala 32](#_Toc109050060)

[IV Datuak 33](#_Toc109050061)

[V. Sentsibilizazioa – Formakuntza 34](#_Toc109050062)

[VI. Finantzamendua 34](#_Toc109050063)

[Helgarritasun misioaren harremanetarako datuak: 36](#_Toc109050064)

# **Testuingurua**

Helgarritasunaren gaiak sekula baino garrantzi gehiago hartu du Ipar Euskal Herriko lurraldean. Tokiko kezken bihotzean dago, 2020an sortu den lurraldearen Helgarritasun unibertsalerako politika publiko berriak adierazten duen bezala.

Helgarritasunari buruzko tokiko instantziek jada martxan zuten antolaketaren arabera gogoetatzen eta ekintzen antolatzen segitzen dute (Helgarritasunerako Herrietako Batzordeen (HHB), Helgarritasunerako Herriarteko Batzordearen (HeHB) eta HHB-HeHB sarearen inguruan), baina herri hauteskundeek ordezkaritzak aldatu dituzte.

Beraz, lehen atal honetan, Ipar Euskal Herriko lurraldean helgarritasunaren alde antolatuko diren ekintzak zein koadrotan kokatzen diren aurkeztuko dugu.

## ****Lurraldea****

### Ipar Euskal Herria

Ipar Euskal Herria 2 968 km2-ko lurraldea da. Administrazioaren aldetik, Pirinio Atlantikoetako departamenduan (64) eta Akitania Berria Eskualdean dago.

158 herriz osatua da eta 320 000 biztanle baino gehiago ditu (iturria: INSEE, 2017).

### Herriak

* **5000 biztanle baino gehiagoko 14 herri**

Angelu; Baiona; Biarritz; Bidarte; Bokale; Donibane Lohizune; Hazparne; Hendaia; Kanbo; Mugerre; Senpere; Urruña; Uztaritze; Ziburu.

* **1000 eta 5000 biztanle arteko 27 herri**

Ahetze; Ahurti; Aiherra; Arbona; Arrangoitze; Azkaine; Baigorri; Bardoze; Basusarri; Beskoitze; Bidaxune; Biriatu; Donibane Garazi; Donapaleu; Ezpeleta; Getaria; Hiriburu; Itsasu; Jatsu; Larresoro; Lehuntze; Maule-Lextarre; Milafranga; Sara; Sohüta; Urketa; Zuraide.

* **1000 biztanle baino gutiagoko 117 herri**

Ahatsa-Altzieta-Bazkazane; Ainharbe; Ainhize-Monjolose; Ainhoa; Aintzila; Aiziritze-Gamue-Zohazti; Akamarre; Aldude; Aloze-Ziboze-Onizegaine; Altzai-Altzabeheti-Zunharreta; Altzürükü; Amendüze-Unaso; Amorotze-Zokotze; Anhauze; Arberatze-Zilhekoa; Arboti-Zohota; Arhantsusi; Armendaritze; Arnegi; Arrokiaga; Arrosa; Arrueta-Sarrikota; Arüe-Ithorrotze-Olhaibi; Atharratze-Sorholüze; Azkarate; Banka; Barkoxe; Bastida; Behaskane-Laphizketa; Behauze; Behorlegi; Berrogaine-Larüntze; Bidarrai; Bildoze-Onizepea; Bithiriña; Bunuze; Burgue-Erreiti; Buztintze-Hiriberri; Domintxaine-Berroeta; Donaixti-Ibarre; Donamartiri; Donazaharre; Donoztiri; Duzunaritze-Sarasketa; Eiheralarre; Erango; Etxarri; Etxebarre; Ezpeize-Ündüreine; Ezterenzubi; Gabadi; Gamarte; Gamere-Zihiga; Garindaine; Garrüze; Gixune; Gotaine-Irabarne; Haltsu; Hauze; Heleta; Hozta; Ibarrola; Idauze-Mendi; Iholdi; Ilharre; Irisarri; Irulegi; Iruri; Isturitze; Izpura; Izura-Azme; Jatsu; Jutsi; Labetze-Bizkai; Lakarra; Lakarri-Arhane-Sarrikotagaine; Landibarre; Larraine; Larribarre-Sorhapürü; Larzabale-Arroze-Zibitze; Lasa; Lekorne; Lekuine; Lekunberri; Lexantzü-Zunharre; Ligi-Atherei; Liginaga-Astüe; Lixoze; Lohitzüne-Oihergi; Luhuso; Lüküze-Altzümarta; Makea; Martxueta; Mehaine; Mendibe; Mendikote; Mitikile-Larrori-Mendibile; Montori; Muskildi; Oragarre; Ospitalepea; Ostankoa; Ortzaize; Ozaraine-Erribareita; Ozaze-Zühara; Pagola; Samatze; Sarrikotapea; Suhuskune; Uharte-Garazi; Uhartehiri; Urdatx-Santa Garazi; Urdiñarbe; Urepele; Ürrüstoi-Larrabile; Zalgize-Doneztebe; Zaro.

2017an, herri horiek guziek bat egin zuten, eta Euskal Hirigune Elkargoa sortu. Lurraldeko 2 hiriguneek eta 8 herri elkargoek bat egin zuten. 10 entitate horiek, orain, lurralde eremubilakatuak dira. Lurralde eremu bakoitza lurralde bati dagokio: Amikuze, Euskal Kostaldea-Aturri, Errobi, Garazi-Baigorri, Iholdi-Oztibarre, Errobi-Aturri, Bidaxunealdea, Hazparnealdea, Xiberoa, Hego Lapurdi. 10 lurralde eremu horien egoitzak, orain, Elkargoaren Etxeak dira.

### Euskal Hirigune Elkargoa

Nor da lehendakari?

* Jean-René ETCHEGARAY

Nor da erabakitzaile?

* 232 hautetsi titular eta 143 ordezko hautetsi biltzen dituen Elkargo Kontseilu 1
* 73 hautetsi, lehendakaria eta 15 lehendakariordeak barne, biltzen dituen Kontseilu Iraunkor 1
* 35 hautetsi, lehendakaria eta 15 lehendakariordeak barne, biltzen dituen Kontseilu Eragile 1

Nor da gauzatzaile?

* Zuzendaritza hauen inguruan antolatu zerbitzuak:
* Zerbitzuen Zuzendari Nagusi 1,
* 7 Zuzendaritzaorde Nagusi
* Zuzendaritzak, Misioak, Zerbitzuak

## ****Politika publikoa: lurraldearen helgarritasun unibertsala****

### Eramaileak:

* Lehendakariorde bat: Daniel OLÇOMENDY
* Helgarritasun misioa, Sébastien Evrard buru duen Baliabideen eta Sostengu-Zerbitzuen Zuzendariordetzaren baitan, 2 langilerekin: Claire SARTHOU (Helgarritasunerako proiektu burua) eta Claudine CELHAIGUIBEL (Datuen eta Helgarritasun Digitalaren misio karguduna).

### Gauzatzaileak:

* Helgarritasunerako Herriarteko Batzordea ;
* Helgarritasunerako Herrietako Batzordeen / Herriarteko Batzordearen sare bat ;
* Helgarritasun misioa

### Onuradunak:

* Herriak ;
* Euskal Hirigune Elkargoa ;
* Ipar Euskal Herri-Aturriko Mugikortasunen Sindikatua.

## ****Eragileak****

### Helgarritasunerako Herriarteko Batzordea

* + Perimetroa: 2020an, batzordea Euskal Hirigune Elkargoarentzat, Ipar Euskal Herri-Aturriko Mugikortasunen Sindikatuarentzat eta Ipar Euskal Herriko 5000 biztanle baino gutiagoko 144 herrientzat aritu da lanean
  + Antolaketa: batzordeak ordezkari hauek biltzen ditu: elbarritasun egoeran dauden jendeak eta adineko jendeak ordezkatzen dituzten 10 elkarte, Euskal Hirigune Elkargoko 10 lurralde eremuak ordezkatzen dituzten 10 hautetsi titular eta 10 ordezko hautetsi eta Mugikortasunaren Sindikatua ordezkatzen duten hautetsi titular 1 eta ordezko hautetsi 1. Bestalde, batzordearen baitan, 7 elkartez eta 4 hautetsiz osatu lantaldea ere bada.
    - Nor da buru? Daniel Olçomendy
    - Nor da erabakitzaile? Batzordea
    - Nor da gauzatzaile? Lantaldea ala Mugikortasun misioa
    - Nor da animatzaile? Helgarritasun misioa
* Eginkizuna: Lurralde Elkargoen Kode Orokorreko L2143-3 artikuluari jarraiki:
  + Batzordeak, garraioen kodeko L.1112-1 artikuluari jarraiki, lehentasunezko geltokietatik berrehun metroko inguruan ahalmen urriko edo mugikortasun murriztuko jendeentzat, urritasun motaren arabera, helgarriak diren ibilbide eta bide nagusiak zehazten ditu;
  + Batzordeak, elektronikoki, herriarteko lurraldean jendea hartzen duten eta ahalmen urriko jendeendako eta adineko jendeendako helgarriak diren edo helgarritasun bidean diren eraikin pribatu eta publikoen zerrenda erregularki eguneratzen du;
  + Batzordeak ahalmen urriko jendeendako eta adineko jendeendako helgarriak diren egoitzen eskaintzaren zerrendatzeko sistema antolatzen du;
  + Egungo egituren helgarritasunaren hobetzeko baliagarri izan daitezkeen proposamen guziak egiten ditu;
  + Batzordeak urteko txostena idazten du, eta Elkargo Kontseiluan aurkeztu ondoan Prefetari helarazten.
  + Kideak :
* **Daniel OLÇOMENDY**HHeBko eta lantaldeko lehendakaria
* **Claire SARTHOU**Euskal Elkargoko helgarritasunaren proiektu burua
* **Pascal DANTIACQ**Amikuzeko hautetsi titularra
* **Chantal ERGUY**Amikuzeko ordezko hautetsia
* **Joëlle TURCAT**Euskal Kostaldea-Aturriko hautetsi titularra
* **Jean-marie GUTIERREZ**Euskal Kostaldea-Aturriko ordezko hautetsia
* **Jean-Michel SERRANO**Errobiko hautetsi titularra
* Lantaldeko kidea
* **Argitxu HIRIART-URRUTY**Errobiko ordezko hautetsia
* **Laëtitia COLOM**Garazi-Baigorriko hautetsi titularra
* **Claire DUTARET BORDAGARAY**Garazi-Baigorriko ordezko hautetsia
* **Christine ERDOZAINCY-ETCHART**Iholdi-Oztibarreko hautetsi titularra
* **William SISSOKHO**Iholdi-Oztibarreko ordezko hautetsia
* **Sandrine MINNE**Errobi-Aturriko hautetsi titularra  
  Lantaldeko kidea
* **Bastien DUHALDE**Errobi-Aturriko ordezko hautetsia
* **Jean-Paul BAREIGTS**Bidaxunealdeko hautetsi titularra  
  Lantaldeko kidea
* **Marie-Ann LATHIERE**Bidaxunealdeko ordezko hautetsia
* **Anne-Marie JOCOU**Hazparnealdeko hautetsi titularra
* **Nathalie ETCHEGOYEN**Hazparnealdeko ordezko hautetsia
* **Michel IBARRA**Xiberoko hautetsi titularra
* **Alain ARLA**Xiberoko ordezko hautetsia
* **Sandrine ARAGUAS-CAZEMAYOR**Hego Lapurdiko hautetsi titularra  
  Lantaldeko kidea
* **Marion DUPRAT**Hego Lapurdiko ordezko hautetsia
* **Sophie CASTEL**Ipar Euskal Herri-Aturriko Mugikortasunen Sindikatuko hautetsi titularra
* **Beñat CACHENAUT**Ipar Euskal Herri-Aturriko Mugikortasunen Sindikatuko ordezko hautetsia
* **Paulette MONGABURRU**Frantziako Elbarrituen Elkartea  
  Urritasun motorea  
  Lantaldeko kidea
* **Gérard LAURENT**Frantziako Elbarrituen Elkartea  
  Urritasun motorea  
  Lantaldeko kidea
* **François HERVE**Itsuen Anaitasun  
  Elkartea Ikusmen urritasuna  
  Lantaldeko kidea
* **Isabelle DEYHERABEHERE**Itsuen Anaitasun Elkartea  
  Ikusmen urritasuna  
  Lantaldeko kidea
* **Pascal ANDIAZABAL**Valentin Haüy elkartea (AVH)  
  Ikusmen urritasuna  
  Lantaldeko kidea
* **Jean CAPDEVILLE**Valentin Haüy elkartea (AVH)  
  Ikusmen urritasuna  
  Lantaldeko kidea
* **Jean BERCHERIE**Ahalmen urriko heldu eta gazteendako elkartea  
  Urritasun kognitiboa  
  Lantaldeko kidea
* **Iñaki ҪALDUMBIDE**Ahalmen urriko helduendako bizilekua  
  Urritasun kognitiboa  
  Lantaldeko kidea
* **Brigitte BERCKMANS-ESPI**Handiplage  
  Urritasun motorea  
  Lantaldeko kidea
* **Ramon ESPI**Handiplage  
  Urritasun motorea  
  Lantaldeko kidea
* **Dominique MAGNARD**Signes Libres  
  Entzumen urritasuna  
  Lantaldeko kidea
* **Stéphane MAILLART**Signes Libres  
  Entzumen urritasuna  
  Lantaldeko kidea
* **Nicolas BACHOFFER**Elbarrituen arteko kirola  
  Urritasun mota oro
* **Bernard MESZAROS**Handisport  
  Urritasun mota oro
* **Henri LAVALLEE**Frantziako Miopatien kontrako Elkartea  
  Urritasun motore anizkoitza
* **Mayie LEPAROUX**Génération Mouvements 64  
  3. adinekoak

### Helgarritasunerako Herrietako Batzordeen eta Herriarteko Batzordearen arteko sarea (HHB/HHeB)

* + Perimetroa: HHB/HHeB sareak Euskal Hirigune Elkargoa, Ipar Euskal Herri-Aturriko Mugikortasunen Sindikatua eta Ipar Euskal Herriko 5000 biztanle baino gehiagoko 14 herriak biltzen ditu
  + Antolaketa: Hautetsi sare 1 eta 3 teknikari sare (etxegintza, bideak, digitala) biltzen ditu
  + Nor da buru? Lehendakaritza partekatua
  + Nor da erabakitzaile? Hautetsien sarea
  + Nor da gauzatzaile? Teknikarien sarea
  + Nor da animatzaile? Helgarritasun misioa
  + Eginkizuna: helgarritasunaren ikuspuntu partekatuaren ukatea, bitartekoen bateratzea eta lurralde osoko baliabide-gune izatea
  + Kideak:

#### Hautetsien sarea

* **Daniel OLÇOMENDY**Euskal Hirigune Elkargoa eta Ipar Euskal Herri-Aturriko Mugikortasunen Sindikatua
* **Joëlle TURCAT**Angeluko herriko etxea
* **Deborah LOUPIEN-SUARES**Baionako herriko etxea
* **Valerie SUDAROVICH**Biarritzeko herriko etxea
* **Florence POEYUSAN**Bidarteko herriko etxea
* **Jean-Marie GUTIERREZ**Bokaleko herriko etxea
* **Nicole AMESTOY**Kanboko herriko etxea
* **Peio DUFAU**Ziburuko herriko etxea
* **Isabelle PARGADE**Hazparneko herriko etxea
* **Xabier MANTEROLA**Hendaiako herriko etxea
* **Christian PAILLAUGUE**Mugerreko herriko etxea
* **Christine DUHART**Donibane Lohizuneko herriko etxea
* **Dominique IDIART**Senpereko herriko etxea
* **Sandrine ARAGUAS-CAZEMAYOR**Urruñako herriko etxea
* **Jean-Michel SERRANO**Uztaritzeko herriko etxea

#### Bideetako teknikarien sarea:

* **Franck ETAVE  
  Eric AYEZ**Angeluko herriko etxea
* **Gilles DELHAIE**Baionako herriko etxea
* **Franck DRUESNES**Biarritzeko herriko etxea
* **Stéphane PODEUR**Bidarteko herriko etxea
* **Christophe LYON**Bokaleko herriko etxea
* **Jérôme ESCUTARY**Kanboko herriko etxea
* **Vincent URANGA**Ziburuko herriko etxea
* **Sophie SALLABERRY**Hazparneko herriko etxea
* **Christophe CALVO**Hendaiako herriko etxea
* **Anne PORCELLINI**Mugerreko herriko etxea
* **Jean-Marc DELPECH**Donibane Lohizuneko herriko etxea
* **Patrick ELIZALDE**Senpereko herriko etxea
* **Patrick LATRON**Urruñako herriko etxea
* **Denis TREPOUT**Uztaritzeko herriko etxea
* **Claire SARTHOU**Euskal Hirigune Elkargoa

#### Etxegintzako teknikarien sarea:

* **Sébastien BEREAU**Angeluko herriko etxea
* **Philippe DUMONT**Baionako herriko etxea
* **Franck DRUESNES**Biarritzeko herriko etxea
* **Stéphane PODEUR**Bidarteko herriko etxea
* **Christophe LYON**Bokaleko herriko etxea
* **Thierry EUDES**Kanboko herriko etxea
* **Alain PLAINO**Ziburuko herriko etxea
* **Sophie SALLABERRY**Hazparneko herriko etxea
* **Yves DARRIEUMERLOU**Hendaiako herriko etxea
* **Anne PORCELLINI**Mugerreko herriko etxea
* **Stéphane LERCHUNDI**Donibane Lohizuneko herriko etxea
* **Patrick ELIZALDE**Senpereko herriko etxea
* **François SUSPERREGUI**
* Urruñako herriko etxea
* **Denis TREPOUT**Uztaritzeko herriko etxea
* **Claire SARTHOU**Euskal Hirigune Elkargoa

#### Helgarritasun digitalerako erreferenteen sarea

* **Christophe HARNIE**Angeluko herriko etxea
* **Laurie DUMORA  
  François LABARDE**Baionako herriko etxea
* **Laëtitia FELIS  
  Karl CONREUX**Bidarteko herriko etxea
* **Franck DRUESNES  
  Bertrand SAUVAGNAC**Biarritzeko herriko etxea
* **Laëtitia LEHIBOUX**Bokaleko herriko etxea
* **Nicolas LE BARS**Kanboko herriko etxea
* **Marie-Clémence SURZUR**Ziburuko herriko etxea
* **Karine LEON**Hazparneko herriko etxea
* **Béatrice LAFFARGUE  
  Philippe PIQUEREY**Hendaiako herriko etxea
* **Chrystel MARTY-TUSSEAU  
  Jean-Noël LACROIX**Donibane Lohizuneko herriko etxea
* **Anaïs CAMOU**Senpereko herriko etxea
* **Damien BOYER**Urruñako herriko etxea
* **Jean-Michel URRUTIA**Uztaritzeko herriko etxea
* **Claudine CELHAIGUIBEL**Euskal Hirigune Elkargoa

### Helgarritasun misioa

* + Perimetroa: Helgarritasun misioa Euskal Hirigune Elkargoko, Mugikortasunen Sindikatuko eta inguruko beste erakundeetako (adibidez, Ipar Euskal Herriko Turismo Bulegoko) zerbitzuekin aritzen da lanean, baita Ipar Euskal Herriko 158 herrietako zerbitzuekin ere
  + Antolaketa: hautetsi erreferentea Daniel OLÇOMENDY du, Turismo Iraunkorraren eta Lurraldearen Helgarritasun Unibertsalaren arduraduna. Helgarritasun misioa Baliabideen eta Sostengu-Zerbitzuen Zuzendariordetzari lotua zaio. 2 langile ditu
  + Kideak: Claire Sarthou, Claudine Celhaiguibel
* Eginkizuna: Helgarritasun misioak etxegintzaren, bideen eta mugikortasunaren eta digitalaren arloetako obralariak (Hiriguneko zerbitzuak, Mugikortasunen Sindikatuko zerbitzuak, herriak) laguntzen ditu. Batzordeen eta sareen animazioaz arduratzen da. Proiektuak gauzatzen laguntzen ditu. Frantziako helgarritasun instantzietan (Hiri Barneratzaileetako Helgarritasunaren Erreferenteen lantaldea, Informazio Geografikoaren Frantziako Kontseiluko lantaldea), Euskal Hirigune Elkargoa ordezkatzen du.

# **Diagnostikoa**

Ipar Euskal Herriko lurralde osoan helgarritasunaren egoeraren diagnostikoa eginez, Euskal Hirigune Elkargoak “Lurraldearen helgarritasun unibertsala” politika publiko berriaren karietara egiten dituen ekintza guziak agerian ematen dira. 2017an sortu zenetik abiatu ekintzak segituz eta berrikuntzak eta esperimentazioak abiaraziz, Elkargoak lurraldean akuilatzaile izan nahi du.

Elkargoaren 2020ko ekintzak bost ardatz nagusitan antolatzen dira:

* Etxegintza;
* Mugikortasunak;
* Digitala;
* Datuak;
* Sentsibilizazioa, formakuntza.

## ****Etxegintza****

### Helgarritasun Programaturako Agenden (HPA) segimendua

Eragilea: Helgarritasun misioa

Onuraduna: Euskal Hirigune Elkargoa

Misioak Ondare eraikiaren eta baliabide orokorren zuzendaritza laguntzen du Helgarritasun Programaturako Agendak (HPA) lurralde eremuetan gauzatzen. 2020an, Amikuzen, Euskal Kostaldea-Aturrin, Errobin, Garazi-Baigorrin, Bidaxunealdean, Hazparnealdean eta Xiberoan egin ditu segimendu lanak:

* 43 eraikin HPAn sartu dira;
* 7 eraikinek HPAren baitako obren helgarritasun ziurtagiria ukan dute 2020an;
* Orotara, 26 eraikin bilakatu dira helgarri 2017 eta 2020 artean.

Eragilea: Helgarritasun misioa

Onuradunak: lurraldeko herriak

Helgarritasun misioak dei egiten dioten herriak laguntzen ditu Helgarritasun Programaturako Agenden gauzatzen (HPA). 2020an, eremu hauetako herri hauek lagundu ditu:

* Amikuze: Arboti-Zohota, Garrüze, Mehaine, Uhartehiri;
* Errobi: Arrangoitze, Itsasu, Luhuso;
* Garazi-Baigorri: Ainhize-Monjolose, Banka, Zaro;
* Iholdi-Oztibarre: Armendaritze, Iholdi;
* Hazparnealdea: Aiherra;
* Xiberoa: Lakarri-Arhane-Sarrikotagaine;
* Hego Lapurdi: Hendaia.

### LIFI esperimentazioa

Eragilea: Helgarritasun misioa

Onuraduna: Euskal Hirigune Elkargoa

Euskal Hirigune Elkargoak garapen ekonomikoaren, berrikuntzaren eta ikerketaren aldeko politika boluntarista darama. Berrikuntza politika ekimen guzietan barneratzen du, denen onerako zerbitzuen kalitatea sortzeko xedez. Nahikeria hori diseinu unibertsalaren nozioaren bitartez gauzatzen da, helgarritasunaren arloan, besteak beste.

Anitz garatzen ari den LIFI teknologia (Light Fidelity) informazioa igorlearen eta hartzailearen artean argi seinale bidez igortzean datza. LED teknologian oinarritzen denez (argi ekonomiko eta iraunkorra, hirietako argiztapenen estandarra bilakatzen ari dena), LIFI teknologia, zinez epe laburrera, hiri konektatuen eraikuntzako ezinbesteko “harri” bilaka liteke.

LIFI teknologia berriki hasi da garatzen, baina parada anitz ikusten zaizkio, bereziki helgarritasunaren arloan: euskarri formatu guziak heda ditzakeenez (bideoa, audioa, idatzia…), hartzaile guziak barneratzea ahalbidetzen du, nehor baztertu gabe, edozein izanik ere gaitasun edo urritasun mailak. Teknologia horrekin, zerbitzu egokituak eta pertsonalizagarriak proposa daitezke, diseinu unibertsalaren ildotik.

2020an hauek egin dira:

* + Partaide dugun GLORYTECH  sozietateak garatu GRALL aplikazioaren garapenaren laguntzea;
  + LIFI driverren eta LIFI TAG guneen erostea eta instalatzea;
  + Esperimentazio protokoloaren sortzea, CEREMArekin lankidetzan.

## Mugikortasunak

### Mugikortasun Urrikoen Garraioei buruzko (MUG) erreklamazio inprimakia

Eragilea: Helgarritasunerako Herriarteko Batzordeko lantaldea

Onuraduna: Helgarritasunerako Herriarteko Batzordea / Ipar Euskal Herri-Aturriko Mugikortasunen Sindikatua

Ipar Euskal Herriko lurraldean bi MUG sare daude:

* Acceo Plus, Angelu, Baiona, Biarritz, Bidarte, Bokale eta Tarnosen;
* Hegobus, Ahetze, Ainhoa, Arbona, Azkaine, Biriatu, Ziburu, Getaria, Hendaia, Donibane Lohizune, Senpere, Sara eta Urruñan.

Helgarritasunerako Herriarteko Batzordean elbarritasun egoeran dauden jendeak ordezkatzen dituzten elkarteek jakinarazi ziguten zailtasunak zituztela zerbitzuen funtzionamendu arazoen berri emateko.

Arazo horren konpontzeko, Helgarritasunerako Herriarteko Batzordeak denek balia dezaketen inprimaki bakarraren sortzea erabaki zuen. Inprimakiaren egitea lantaldearen esku utzi zuen. 2019an proba batzuk egin ondotik, Euskal Hirigune Elkargoko helgarritasun misioak inprimakia helgarritasun digitalaren eskakizunen araberako ezarri du.

Inprimakia Euskal Hirigune Elkargoaren webgunean eskura daiteke, esteka honetan klik eginez (frantsesez): https://www.communaute-paysbasque.fr/vivre-ici/deplacements/signaler-un-probleme-daccessibilite-en-matiere-de-transport

### Mugikortasunen legearen obratzea (2019-12-24ko LOM legea)

Eragilea: Helgarritasun misioa

Onuraduna: Ipar Euskal Herri-Aturriko Mugikortasunen Sindikatua

LOM mugikortasunen legean hainbat neurri pentsatuak dira garraioetako helgarritasunaren eta baliagarritasunaren hobetzeko eta, oro har, ahalmen urriko jendeen mugikortasunaren laguntzeko. Mugikortasunen Sindikatuari eta lurraldean bidaiarien garraioa daramaten zerbitzuetako ordezkariei dagokie lege horren obratzea. Hauen hobetzea du xede:

* Bidaiarien informatzea, sareen planoetan, ibilbideen planoetan, ordutegietan, gidetan etab. sareen helgarritasuna zehaztuz eta webguneetan sareen helgarritasun programaren aitzinamenduaren berri emanez;
* Elbarritasun txartela ala inklusio mugikortasun txartela duten jendeak laguntzen dituztenendako tarifa berezien ezartzea;
* Mugikortasun urriko jendeei garraio zerbitzua eskura ematea, badagoelarik, bizitegi beharmendua eta tokiko medikuntza batzorde bati aurkezteko beharmendua kenduz inklusio mugikortasun txartela dutenentzat;

Azkenik, legeari esker, Mugikortasunen Sindikatuak, geltoki bat teknikoki ezin delarik helgarri bilakatu, garraio beharmendua bete ordez, 2 geltoki berri helgarri bilakatzen ahal ditu.

Horiek horrela, 2020ko lehen hiruhilekoan, Helgarritasun misioak Ipar Euskal Herri-Aturriko Mugikortasunen Sindikatua abisatu zuen. Ondorioz, Sindikatuko zerbitzuen eta ordezkarien mobilizazio ekintza abiatu da, legearen betetzeko hauek beharrezkoak baitira:

* Eskema nagusia - Helgarritasun Programaturako Agenda (HPA) lurralde berriaren mailan gauzatzea eta segitzea;
* Ustiapen araudien aldatzea;
* Garraioen datu basearen eraikitzea;
* Garraio datuen antolatzea eta biltzea (Mugikortasunen Sindikatua eta ordezkariak);
* Webguneen eta mugikorrendako aplikazioen arauen araberako bilakatzea.

## Digitala

Egun, gero eta desmartxa edo informazio gehiago sortzen edo transmititzen dira webguneetan, mugikorrendako aplikazioetan eta internet baliatzen duten lan programetan eta hiri-mubleetan (ukipen pantailak, adibidez). Euskal Hirigune Elkargoko hautetsiek, proposatu zerbitzu horiek erabiltzaile guzien eskura izateko kezka zutenez, Helgarritasun misioaren eskumenak indartu nahi izan dituzte. Testuinguru horretan, 2019 hondarrean, Claudine CELHAIGUIBEL Helgarritasun misioan sartu da, Datuen eta Helgarritasun digitalaren misio kargudun gisa.

2020an, helgarritasun gaietan lurraldea azkarki engaiatu da, bereziki HHB/HHeB/hautetsi sarearen bitartez bereziki. Hala, hautetsiek galdeginik, Helgarritasun Digitaleko Erreferenteen teknikari sarea mobilizatu da, helgarritasun digitalerako urte anitzeko eskemen gauzatzea bateratzeari eta lurralde mailan elkorrendako eta entzumen urriko jendeendako telefonozko eta parez pareko harrera aterabide baten hedatzeari buruz gogoetatzeko.

### Helgarritasun digitalerako urte anitzeko eskema

Eragilea: Helgarritasun misioa

Onuraduna: Euskal Hirigune Elkargoa, Ipar Euskal Herri-Aturriko Mugikortasunen Sindikatua eta lurraldeko 158 herriak.

HHB/HHeB sareko hautetsiek galdeginik egin ikerketaren ondoan, Euskal Hirigune Elkargoak 158 herriei eta Ipar Euskal Herri-Aturriko Mugikortasunen Sindikatuari helgarritasun digitalerako urte anitzeko eskemen gauzatzea diruztatuko ziela deliberatua izan da. Eskema entitate bakoitzak dituen zerbitzu digital guzien diagnostikoaren egitean datza. Webguneak (Internet, Intranet eta Extranet), mugikorrendako aplikazioak, internet baliatzen duten lan programa informatikoak eta hiriko mubleak dira aztergai. Eskemak zerbitzu horien guzien arauen araberako ezartzea kudeatzen du, gehienez 3 urterentzat. Zerbitzu bakoitzaren helgarritasuna ikuskatuz baieztatzen da. Ikuskapen bakoitzaren buruan, araberakotasun aitorpena egin behar da, zerbitzu digitala osoki araberakoa, partez araberakoa ala ez araberakoa den zehazteko. Hala, eskemaren hiru urteen buruan, zerbitzu bakoitza osoki araberakoa izatea da xedea.

### Elkorrendako eta entzumen urrikoendako telefonozko eta parez pareko harrera aterabidea

Eragilea: Helgarritasun misioa.

Onuraduna: Euskal Hirigune Elkargoa eta lurraldeko 10 000 biztanle baino gehiagoko 6 hiriak: Angelu, Baiona, Biarritz, Hendaia, Donibane Lohizune, Urruña.

Oroitaraz dezagun, araudiaren arabera, 10 000 biztanle baino gehiagoko herriarteko lankidetzako erakunde publikoak behartuak direla elkorrendako eta entzumen urrikoendako telefonozko eta parez pareko harrera zerbitzu baten plantan ematea. HHB/HHeB sareko hautetsiek galdeginik egin ikerketak erakutsi digu zinez interesgarria litzatekeela zerbitzu horren erosketaren eta funtzionamenduaren bateratzea.

Hautatu aterabidea honela antolatua da:

* + Instalazio gastuak %100 Euskal Hirigune Elkargoaren gain dira;
  + Abonamendu gastuak eragileen artean banatzen dira: Euskal Hirigune Elkargoak %30 diruztatzen du, eta gainerateko %70ak, herriek, biztanle kopuruaren arabera.

ELIOZ sozietateak proposatu ELIOZ CONNECT aterabidea da hautatua izan zerbitzu horren emateko.

## Datuak

### Arau testuingurua

Lurralde Elkargoen Kode Orokorreko L2143-3 artikuluari jarraiki, Helgarritasunerako herrietako edo herriarteko batzordeek:

* Eraikinen, bideen, eremu publikoen eta garraioen helgarritasun egoeraren diagnostikoa egin behar dute;
* Elektronikoki, eskumeneko lurraldean HPA bat sortu duten jendea hartzen duten eraikinen zerrenda eta ahalmen urriko jendeendako eta adineko jendeendako helgarriak diren eraikinen zerrenda erregularki eguneratu behar dituzte;
* Ahalmen urrikoendako eta adineko jendeendako helgarriak diren egoitzen eskaintzaren zerrendatzeko sistema antolatu behar dute.

Mugikortasunen Legeak batzordeei beharmendu hauek gehitu dizkie:

* Garraioen kodeko L.1112-1 artikuluari jarraiki, lehentasunezko geltokietatik berrehun metroko inguruko ibilbide eta bide nagusien ahalmen urriko edo mugikortasun murriztuko jendeendako helgarritasunaren zehaztea, urritasun motaren arabera.

Beharmendu horien gauzatzeko, etxegintzaren, bideen eta garraioen arloetako helgarritasunari buruzko datu base bat sortu behar da, eta Frantziako plataformetan horren berri eman. Helburu horren betetzeko bi oztopo ditugu:

1. Frantziako estatuak ez du oraino Frantziako datu eredurik finkatu;
2. Ez dago oraino Euskal Hirigune Elkargo mailako helgarritasunari buruzko datu baserik.

### CEREMA / Lorient hirigunea / Euskal Hirigune Elkargoa partaidetza

Eragilea: Helgarritasun misioa

Onuraduna: Euskal Hirigune Elkargoa eta lurraldeko herriak

Arriskuen, ingurumenaren, mugikortasunaren eta antolamenduaren ikerketa eta aditu txostenen zentroak (CEREMA) Euskal Hirigune Elkargoari jendea hartzen duten guneen helgarritasunaren kalifikatzeko datu eredu baten sortzeko eta probatzeko partaidetza batean parte hartzea proposatu dio. Ondorioz, 2020an, CEREMAk eta Euskal Hirigune Elkargoak bi urteko partaidetza hitzarmena sinatu dute.

2020an egin lanei esker, Elkargoak hauek egin ahal izan ditu:

* Jendea hartzen duten guneetako datuei buruzko estrategiaren zehaztea 🡺 batetik, datuek erabiltzaileei eraikinen helgarritasunaren berri emanen diote; bestetik, zerbitzu teknikoei obren segimendurako balioko die, bereziki Helgarritasun Programaturako Agenden baitan;
* Frantziako ereduarekin bateragarria den eredu baten diseinatzea;
* Ereduaren lehen proba baten egitea, Hego Lapurdiko eremuko Elkargoaren Etxean, Urruñan.

Hitzarmen horretan, CEREMA Helgarritasunerako Ministerioko Ordezkaritzarentzat ari da lanean. CEREMArentzat, partaidetzaren xedea jendea hartzen duten guneen egiazko helgarritasunaren kalifikatzeko irizpideen finkatzea zen. Partaidetzaren helburua elbarritasun egoeran dauden erabiltzaileei hobeki komunikatzea eta, aldi berean, arau beharmenduen betetzea da.

### Frantziako lantaldeak

Eragilea: Helgarritasun misioa

Onuraduna: Euskal Hirigune Elkargoa eta lurraldeko herriak

Tokiko elkargoek Frantziako eta Europako helgarritasun datuei buruzko beharmenduak bete ahal izan ditzaten, Frantziako estatua helgarritasun datuen bateratzen ari da. Horretarako, hainbat lantalde sortu ditu, gai hauen inguruan:

* **Bideak** 🡺 xedea lehentasunezko geltokietatik 200 metroko inguruko ibilbide eta bideen helgarritasuna deskribatuko duten datuen zehaztea eta kalifikatzea da;
* **Garraioak** 🡺 xedea garraio publikoen helgarritasunaren berri emanen duten datuen zehaztea eta kalifikatzea da;
* **Jendea hartzen dituzten guneak** 🡺 xedea gune horien helgarritasunaren berri emanen duten datuen zehaztea eta kalifikatzea da (bai guneetara sartzeko, bai eraikinen barnean mugitzeko).

CEREMAk eta Helgarritasunerako Ministerioko Ordezkaritzak galdeginik, Euskal Hirigune Elkargoa lantalde hauetan sartu da:

* Bideen lantaldea;
* Jendea hartzen duten guneen lantaldea.

2020an, 6 bilkuratan parte hartu du. Beste elkargo batzuk bezala, jendeak hartzen dituzten guneen ereduaren lehen saiakerak probatu ditu, baita Acceslibre plataforma ere: https://acceslibre.beta.gouv.fr, eta lantaldeari bere bizipenen berri eman dio.

## Sentsibilizazioa – Formakuntza

### Sentsibilizazioa

COVID-19 pandemia dela eta, Herriarteko Batzordeko Lantaldeak ezin izan du Ipar Euskal Herriko harrera-langileekin egin behar zuen sentsibilizazio ekintza gauzatu.

### Formakuntza

Helgarritasun digitalaren arloan, 2020an, langileen formakuntzak segitu du. Bi gai jorratu dira:

* Helgarritasun digitaleko erreferenteen formakuntza: 5 langile joan dira 3 eguneko formakuntzara. Formakuntzaren xedea langileen laguntzea eta Elkargoaren baitan helgarritasun digitaleko erreferente funtzioaren betetzeko behar dituzten baliabideen ematea da;
* Ikuskarien formakuntza: 4 langile joan dira 5 eguneko formakuntzara. Formakuntzaren xedea helgarritasun digitaleko erreferenteei webguneen kontrolatzeko eta helgarritasunaren hobetzeko erreferentzial nagusiarekin (HHEN) bat egiten dutela segurtatzeko behar dituzten baliabideen ematea da.

Horrez gain, elkorrendako eta entzumen urrikoendako ELIOZ CONNECT aterabidea hedatzearekin, zerbitzu berri horren funtzionamenduaren azaltzeko egun erdiko formakuntza antolatu da. Hamar langile izan dira formakuntzan.

Bateratzeari esker, formakuntza horiek Ipar Euskal Herriko lurraldean iragan dira, eta beraz, elkargo bakoitzaren gastuak mugatu dira.

# **2021erako helburuak**

## ****Etxegintza****

### Helgarritasun Programaturako Agenden (HPA) segimendua

Eragilea: Helgarritasun misioa

Onuraduna: Euskal Hirigune Elkargoa eta herriak

Ondare Eraikiaren eta Baliabide Orokorren Zuzendaritzaren eta herrien laguntzen segitzea Helgarritasun Programaturako Agendak lurraldean obratzen.

### LIFI esperimentazioa

Eragilea: Helgarritasun misioa

Onuraduna: Euskal Hirigune Elkargoa

2021. urtean, Helgarritasunerako Herriarteko Batzordeak tokian tokiko esperimentazioak eginen ditu, CEREMArekin partaidetzan. CEREMAk (Arriskuen, ingurumenaren, mugikortasunaren eta antolamenduaren ikerketa eta aditu txostenen zentroak) esperimentazioaren bilana eginen du.

## Mugikortasunak

### Mugikortasunen legearen obratzea (2019-12-24ko LOM legea)

Eragilea: Helgarritasun misioa

Onuraduna: Ipar Euskal Herri-Aturriko Mugikortasunen Sindikatua

Mugikortasunen legearen obratzearen segimendua aitzina eramatea. 2021ean, Helgarritasunerako Herriarteko Batzordeak lehen bilana eginen du.

## Digitala

### Helgarritasun digitalerako urte anitzeko eskema

Eragilea: Helgarritasun misioa

Onuraduna: Euskal Hirigune Elkargoa, Ipar Euskal Herri-Aturriko Mugikortasunen Sindikatua eta lurraldeko 158 herriak.

Elkargoaren helgarritasun digitalerako urte anitzeko eskemaren sortzea eta herrien laguntzea.

### Elkorrendako eta entzumen urriko jendeendako telefonozko eta parez pareko harrera aterabidea

Eragilea: Helgarritasun misioa, HHB/HHeB/hautetsi sarea

Onuraduna: Euskal Hirigune Elkargoa eta lurraldeko 10 000 biztanle baino gehiagoko 6 hiriak: Angelu, Baiona, Biarritz, Hendaia, Donibane Lohizune, Urruña.

* Aterabidea Elkargoko harrera eraikinetan ezartzea.
* 6 hiriak aterabidearen ezartzen laguntzea.
* 2022an lurralde mailan non ezarriko den hautatzea.

## IV Datuak

### CEREMA / LORIENT hirigunea / EUSKAL HIRIGUNE ELKARGOA

Eragilea: Helgarritasun misioa

Onuraduna: Euskal Hirigune Elkargoa eta lurraldeko herriak

Elkargoaren jendea hartzen duten guneei buruzko datu ereduaren egonkortzea.

### Frantziako lantaldeak

Eragilea: Helgarritasun misioa

Onuraduna: Euskal Hirigune Elkargoa eta lurraldeko herriak

Bideen eta jendea hartzen duten guneen lantaldean abiatu lanen segitzea

Sentsibilizazioa – Formakuntza

## Sentsibilizazioa – Formakuntza

### Sentsibilizazioa

Osagarri egoerak ahalbidetzen baldin badu, Herriarteko Batzordeko Lantaldeak lurraldeko herriei harrera-langileendako beste sentsibilizazio saioak proposatuko dizkie.

### Formakuntza

Eragilea: Helgarritasun misioa

Onuraduna: Euskal Hirigune Elkargoa eta lurraldeko herriak

Helgarritasun digitalari buruzko formakuntzen segitzea (helgarritasun digitaleko erreferenteak, eduki helgarriak)

Bateratu formakuntza eskaintzaren aberastea (adibidez: “Facile à Lire et à Comprendre” (FALC) formakuntza)

## Finantzamendua

Hiriguneak helgarritasunaren laguntzeko funtsa plantan eman du, etxegintzaren, bideen eta digitalaren arloetan lurraldearen arauen araberako ezartzeko ikerketen eta obren diruztatzeko.

Lurralde elkartasunez, 5000 biztanle baino gutiagoko herri guziek balia dezakete funts hori, irizpide hauei jarraiki:

0 eta 1000 biztanle artean = 15 000 € herri bakoitz, 3 urterentzat

1000 eta 5000 biztanle artean = 8 000 € herri bakoitz, 3 urterentzat

1000 biztanle baino gutiagoko 117 herri eta 5000 biztanle baino gutiagoko 27 herri dira lurraldean.

Funtsaren aurrekontua 1 971 000 €-koa da, 3 urteentzat.

2020 hondarrean, 73 galde tratatu dira, eta 653 300 € baino gehiago bideratu.

**Galdeen eremukako banaketa**

* Amikuze: 16
* Errobi: 3
* Garazi-Baigorri: 9
* Iholdi-Oztibarre: 8
* Bidaxunealdea: 7
* Hazparnealdea: 4
* Errobi-Aturri: 5
* Xiberoa: 16
* Hego Lapurdi: 5

## Helgarritasun misioaren harremanetarako datuak:

Claire SARTHOU – 06 48 51 13 29 – [c.sarthou@communaute-paysbasque.fr](mailto:c.sarthou@communaute-paysbasque.fr)

Claudine CELHAIGUIBEL – 06 13 93 67 50 – [c.celhaiguibel@communaute-paysbasque.fr](mailto:c.celhaiguibel@communaute-paysbasque.fr)